मिथिनो मोननाय बादिब्ला, निकासी ग्यानपीठ फरायसालिमानि जिनैथि थाखोनि फरायसा पंकजआ गावनि बर’ गोदान भाइरेल भिडिअ’ मुंनि हवाट्स एप ग्रुप मोनसेनि डिपिआव बाहायनानै ग्रुपनि गेजेरजों गुबुन गुबुन सुबुंफोरखौ सोंखारि जाथाव भिडिअ’ सेयार खालामदोंमोन। उनाव बे जाथायआ बाक्सा पुलिसनि नोजोराव गोग्लैनायनि उनाव गावनि फारसेनिफ्राय इनफर्मेसन टेक्न’ल’जि आयेननि सिङाव मोनसे केस होनानै सेंग्राखौ हमदों।